open-index/open-wikipedia-markdown huggingface dataset:
Bertold

**Bertold** oli hannoverilainen sisteriläismunkki ja myöhemmin Liivinmaan piispa. Bertold oli Loccumin luostarin apotti ja sitten Liivinmaan piispana vuonna 1196 kuolleen Meinhardin seuraaja. Bertold joutui kuitenkin pakenemaan vielä samana vuonna Liivinmaalta, kun pakanalliset liiviläiset ryhtyivät kapinoimaan. Hän keräsi joukkoja Saksasta ja saapui niiden kanssa takaisin vuonna 1198. Matkalla Ykskylään liiviläiset hyökkäsivät hänen kimppuunsa ja Ymaut-niminen soturi tappoi hänet keihäällään. Bertold haudattiin ensin Ykskylään, mutta hänen ruumiinsa siirrettiin myöhemmin Riikaan. Bertoldin seuraaja Liivinmaan piispana oli Albert von Buxhövden.

## Lähteet
*

### Viitteet
Sideswipe

**Sideswipe** on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1984 *[[The Transformers]]* -animaatiosarjassa.

## The Transformers
Sideswipe ja hänen kaksoisveljensä Sunstreaker kuuluivat Arkin miehistöön, kun tämä teki pakkolaskun Maahan. Sideswipen ja Sunstreakerin robottikehot ovat erilaiset, mutta heillä on molemmilla samanlaiset ajoneuvomuodot.

## Transformers: Armada
Sideswipe on nuori Autobotti, joka ihaili kovasti Blurria ja myöhemmin myös Hot Shotia, koska tämä pelasti hänet Wheeljackin ansasta. Sideswipe alkoi sitä myötä myös kutsua Hot Shotia 'veljekseen'.

## Elokuvasarja
### Transformers: Kaatuneiden kosto
*[[Transformers: Kaatuneiden kosto]]ssa* Sideswipe on taistelemiseen syntynyt Autobotti. Hän käyttää asenaan kahta Cybertranium-miekkaa ja niskaan asennettua konekivääriä. Sideswipe muuntautuu vuoden 2009 Chevrolet Corvette Stingray -konseptiautoksi.

Sideswipen äänenä elokuvassa on André Sogliuzzo.

#### Revenge of the Fallen -videopeli
Sideswipe on saatavilla pelihahmoksi *[[Transformers: Revenge of the Fallen (videopeli)|Transformers: Revenge of the Fallen]]* -pelin Xbox 360- ja PlayStation 3-versioille erään ladattavan lisäsisällön kautta. Sideswipe käyttää pulssipistooleja ja läheisyysmiinoja. Erikoiskykynä hänellä on teräisku, kybertraniummiekoilla tehtävä isku, joka aiheuttaa suurta vahinkoa.

### Transformers: Kuun pimeä puoli
Sideswipe muuntautuukin elokuvassa *[[Transformers: Kuun pimeä puoli]]* Corvette Stingrayn Convertible-versioksi. Hän on myös ainoa, jolla ei ollut samaa ääninäyttelijää kuin edellisissä elokuvissa. André Sogliuzzon sijaan Sideswipen äänen tähän elokuvaan on tehnyt James Remar.

## Aligned-jatkumo
### War for Cybertron
Videopelissä *[[Transformers: War for Cybertron]]* Sideswipe on Optimus Primen ja Bumblebeen pelattava hahmo Autobottikamppanjan toisessa tasossa, jossa he soluttautuvat Decepticonien tukikohtaan, Kaoniin, vapauttaakseen vangitun Zeta Primen.

### Robots in Disguise
Toisenlainen versio Sideswipesta esiintyy yhtenä Autobottipäähenkilöistä vuoden 2015 sarjassa *[[Transformers: Robots in Disguise (vuoden 2015 animaatiosarja)|Transformers: Robots in Disguise]]*, joka on jatkoa *[[Transformers: Prime]]lle*. Sideswipen äänenä sarjassa on Darren Criss.

Tämä versio oli alun perin sääntöjä rikkova nuori Autobotti, jonka kanssa katuja partioivat Bumblebee ja Strongarm joutuivat usein hankaluuksiin. Kun Bumblebee lähti Maahan Optimus Primelta tulleen näyn kautta, Sideswipe ja Strongarm tulivat mukaan vasten tämän tahtoa. He päätyivät tekemään yhteistyötä vanginvartija Fixitin sekä entisen vangin, Grimlockin, kanssa pysäyttääkseen pakkolaskun tehneestä Alchemor-aluksesta paenneet Decepticon-vangit.

### Rescue Bots
Sideswipe esiintyi ''Transformers: Rescue Bots'' -sarjan yhdessä neljännen kauden jaksossa, jossa hän yritti vangita Cyclone Mini-Conin nimeltä Bounce. Hän sai siinä apua Rescue Boteilta.

## Hahmoa näytelleet

## Lähteet

## Aiheesta muualla
*Lisätietoa Sideswipesta TFWIKI.Netissä, Transformers-aiheisesta wikiassa
Maskareenit

**Maskareenit** eli **Maskareenien saaret** tai **Maskareenien saaristo** on saariryhmä Intian valtameressä 600–800 km Madagaskarista itään. Siihen kuuluvat Mauritius, Réunion, Rodrigues, ja niiden lisäksi Cargados Carajosin matalikot sekä entiset saaret Saya de Malhan, Nazarethin ja Soudanin matalikot.

Saariryhmä on saanut nimensä portugalilaisen merenkulkijan Pedro Mascarenhasin mukaan, joka kävi Réunionilla vuonna 1512. Saarilla on yhteinen geologinen alkuperä, Maskareenien alangon alla oleva Réunionin kuuma kohta. Ne muodostavat erillisen ekologisen alueen, jossa on ainutlaatuinen kasvi- ja eläinlajisto.

## Lähteet
Pedro Mascarenhas

**Pedro Mascarenhas** (1470 – 23. kesäkuuta 1555) oli portugalilainen tutkimusmatkailija ja siirtomaavirkamies. Hän oli ensimmäinen eurooppalainen, joka löysi Intian valtameressä olevan Diego Garcian saaren 1512. Hän kävi myös Mauritiuksen saarella 1512, mutta ei tiettävästi ollut ensimmäinen portugalilainen tutkimusmatkailija, joka siellä kävi, sillä siellä olivat todennäköisesti käyneet jo Diogo Dias ja Afonso de Albuquerque.

Löytöretkeilijä Diogo Rodrigues (jonka mukaan on nimetty Rodrigues) nimesi 1528 Mascarenhasin mukaan Réunionin, Mauritiuksen ja Rodriguesin saaret Maskareeneiksi.

Mascarenhas palveli Portugalin siirtomaan Malakan siirtomaavirkamiehenä (*capitão-mor*) 1525–1526 ja oli Goan varakuningas vuodesta 1554 kuolemaansa saakka vuoteen 1555. Ollessaan Intian varakuninkaana hän lähetti James Diazin ja Gonzalo Rodriguez Etiopiaan ottamaan selvää hyväksyisikö keisari Galawdewos patriarkan, jonka roomalaiskatolinen kirkko oli nimittänyt.

## Lähteet
Otto Kivisalo

**Otto Kivisalo** (3. kesäkuuta 1875 Karkku – 18. joulukuuta 1945 Turku) oli suomalainen runoilija.

## Teoksia
* *Seitsemän runoa*.    Tekijä, Tampere 1898

## Lähteet
*
Tafti

**Tafti** ( < persia *tafte*) on naisten pukuihin, puseroihin ja asusteisiin käytettävä, ohut palttinasidoksinen kangas, joka on tiivis ja melko jäykkä. Neliömetri taftia painaa noin sata grammaa. Sen materiaalina oli aiemmin raakasilkkilanka, josta oli poistettu silkkiliima eli serisiini saippualiuoksessa keittämällä. Nykyisin materiaalina on silkki, asetaatti tai muu tekokuitu kuten esimerkiksi polyamidi tai viskoosi.

## Vahatafti

Vahatafti on aiemmin käytössä ollut ohut palttinasidoksinen kangas, joka oli päällystetty molemmin puolin pellavaöljyseoksella. Sitä käytettiin etenkin sairaanhoidossa kääreenä. Vahataftin syrjäyttivät muovikankaat ja muut muovituotteet.

## Lähteet

## Aiheesta muualla
Perimysmaa

**Perimysmaa** eli **perintömaa** tarkoittaa keneltä tahansa sukulaiselta perittyä maata maalla tai kaupungissa. Sen vastakohta on *[[ansiomaa]]* eli muu kuin perintönä saatu maa. Vuoden 1734 lain maakaaren mukaan (2 luku 1 pykälä) perimysmaaksi katsottiin myös ansiomaa, joka on pantu perimysmaan sijaan. Aiemmassa suomalaisessa oikeusjärjestyksessä perimysmaa oli ansiomaahan verrattuna monessa suhteessa erityisasemassa. Uusi avioliittolaki (234/1929) kumosi perimysmaata koskevia säännöksiä ja perimysmaalla oli merkitystä vain avioliitoissa, joihin sovellettiin vanhaa avioliittolakia.

## Lähteet
Ansiomaa

**Ansiomaa** tarkoitti maata, jonka joku oli itsellensä ansainnut, vastakohtana perimysmaalle.

Ansiomaan omistajalla ei ollut muita rajoituksia kuin se, että kaupunkilaisoikeuden mukaan siitä ei saanut testamentilla antaa enempää kuin kuudesosan, jos rintaperillisiä oli olemassa. Maalaisoikeuden mukaan ansiomaata sai antaa tai testamentata kaiken, paitsi jos antajalla oli vajaavaltaisia lapsia, joilla ei ollut mitään omaksi elatuksekseen tai kasvatuksekseen, jolloin heille oli jätettävä sen verran, mitä he tarvitsivat siihen asti, kunnes he kykenivät elättämään itsensä.

## Lähteet
Otus siaoensis

**Otus siaoensis** on äärimmäisen uhanalainen, mahdollisesti sukupuuttoon kuollut pöllölaji, jolla ei ole suomenkielistä nimeä. Linnun elinaluetta on Siaun saari Sulawesin pohjoispuolella Indonesiassa, jossa se elää yleensä metsässä. Laji tunnetaan vain yhdestä holotyypistä vuodelta 1866, mutta viime vuosina siitä on ilmoitettu paikallisia tietoja. Vuonna 1998 tehdyssä selvityksessä sitä ei havaittu. Sen populaatio, joka jo alkuaan oli hyvin pieni, on kärsinyt laajojen metsänhakkuiden vuoksi, ja lintuja siten ei ehkä ole enää jäljellä, mutta lisäselvityksiä on suunnitteilla.

## Lähteet

## Aiheesta muualla
*
* Red Data Book
Antonella Ragno-Lonzi

**Antonella Ragno-Lonzi** (s. 6. kesäkuuta 1940 Mestre) on italialainen florettimiekkailija joka uransa aikana on voittanut kolme olympiamitalia. Ragno-Lonzi on 172&nbsp;cm pitkä ja painaa 60&nbsp;kg ja edusti *Circolo Della Spada* -miekkailuseuraa. Ragno-Lonzin isä Saverio Ragno on myös olympiakultamitalisti joukkuekalvassa ja aviomies Gianni Lonzi vesipallossa. 

## Lähteet
Oskar Loorits

**Oskar Loorits** (9. marraskuuta 1900 Kõpu – 12. joulukuuta 1961 Uppsala, Ruotsi) oli virolainen folkloristikko. 

## Biografia
Loorits syntyi Kopun kylässä Viljandimaalla vuonna 1900. Hän opiskeli folkloristiikkaa Tarton yliopistossa ja valmistui vuonna 1926. Hän piti luentoja ja työskenteli Viron kansanrunousarkiston (Eesti Rahvaluule Arhiiv) johtajana. 1930-luvulla hän työskenteli yhdessä Lauri Kettusen kanssa liiviläisten parissa. Hän arvosteli Latvian toimia liiviläiskysymyksissä, mikä johti hänen karkottamiseensa ja Viron-Latvian suhteiden viilentymiseen. Vuonna 1938 hänestä tuli Viron tiedeakatemian (Eesti Teaduste Akadeemia) jäsen. Hän muutti vuonna 1944 neuvostomiehitystä pakoon Ruotsiin, jossa hän työskenteli Uppsalan yliopistossa kuolemaansa saakka vuonna 1961.

## Aiheesta muualla
*
Harainen

**Harainen** on yksinäistalon muodostama kylä Mynämäen kunnan  Mietoisissa, Varsinais-Suomessa. Kylä sijaitsee Kustavintien pohjoispuolella, Kaukurlan ja Haijaisten kylien välissä, Mynäjoen lähellä.

Yksinäistalon talouskeskus on metsän reunassa ja sen ympärillä on pääasiassa peltoa. Tilan läheisyydessä ei juuri ole muuta asutusta. Keskiajalla Maunu II Tavast lahjoitti Haraisen Turun tuomiokirkolle. Uskonpuhdistuksen jälkeen Juhana III lahjoitti tilan aviottomalle tyttärelleen Sofia Gyllenhjelmille. Häneltä tila siirtyi 1600-luvulla de la Gardie -suvun haltuun ja myöhemmin osaksi Lehtisten kartanoa. Nykyään tila on itsenäinen. Torppia Haraisissa on 1900-luvulla ollut yksi, joka sekin on ilmeisesti sijainnut Mynämäellä.

## Lähteet

* 

* 

### Viitteet
Entamoeba

**Entamoeba** on amebasuku. Sen eräät lajit aiheuttavat trooppisilla alueilla yleistä amebapunatautia, joka tunnetaan myös lyhyemmin nimellä punatauti.

## Sukuun kuuluvia lajeja
* *[[Entamoeba barreti]]*
* *[[Entamoeba bovis]]*
* *[[Entamoeba coli]]*
* *[[Entamoeba gingivalis]]*
* *[[Entamoeba hartmanni]]*
* Suoliameba (*Entamoeba histolytica*)
* *[[Entamoeba invadens]]*
* *[[Entamoeba moshkovskii]]*
* *[[Entamoeba polecki]]*
* *[[Entamoeba terrapinae]]*

## Lähteet

## Aiheesta muualla
*ITIS: Entamoeba
Morton

**Morton** voi tarkoittaa seuraavia:

:sukunimenä;

* Anna Anderson Morton (1867–1961), brittiläinen egyptologi
* Jelly Roll Morton (1890–1941), yhdysvaltalainen jazz-säveltäjä, yhtyejohtaja ja pianisti 
* John Morton (n. 1420–1500), Canterburyn arkkipiispa
* Joe Morton (s. 1947), yhdysvaltalainen näyttelijä
* John Morton (1724–1777), poliitikko, Yhdysvaltain itsenäisyysjulistuksen allekirjoittaja
* John Morton (s. 1947), yhdysvaltalainen näyttelijä
* John Morton (s. 1967), yhdysvaltalainen koripalloilija
* John Morton (s. 1954), yhdysvaltalainen säveltäjä
* Kate Morton (s. 1976), australialainen kirjailija
* Lachlan Morton (s. 1992), australialainen maantie- ja maastopyöräilijä
* Levi P. Morton (1824–1920), yhdysvaltalainen poliitikko, varapresidentti 1889–1893
* Lucy Morton (1898–1980), brittiläinen uimari ja olympiavoittaja
* Mark Morton (s. 1972), yhdysvaltalaisen metalliyhtye Lamb of Godin kitaristi
* PJ Morton, *Paul Morton Jr.* (s. 1981), yhdysvaltalainen kosketinsoittaja
* Philip Morton, yhdysvaltalainen elokuvakäsikirjoittaja
* Samantha Morton (s. 1977), brittiläinen näyttelijä
* Sarah Morton (s. 1998), uusiseelantilainen jalkapalloilija
* Tyler Morton (s. 2002), englantilainen jalkapalloilija
* William T. G. Morton (1819–1868), yhdysvaltalainen lääkäri, anestesian uranuurtaja

;muita merkityksiä:
* Morton, suomalainen ravintolaketju.
Numerolukko

**Numerolukko** on mekaaninen sulkulaite. Numerolukossa on yleensä 3-4 pyöritettävää numeroa (joskus numeroiden sijasta käytetään kirjaimia), ja lukko avautuu kun numerot ovat oikeassa järjestyksessä. Tämän lukkotyypin etuna on, että siinä ei tarvita erillistä fyysistä avainta, vaan oikean numeroyhdistelmän voi opetella ulkoa.

## Toimintaperiaate
Diacor

**Diacor terveyspalvelut Oy** oli yksityinen suomalainen terveyspalvelujen tuottaja, joka toimi pääkaupunkiseudun ohella Turussa. Turusta Diacor osti Lääkäriasema Elonin vuonna 2015. Helsingissä, Espoossa ja Vantaalla Diacorilla oli yhteensä 13 täyden palvelun lääkäriasemaa, minkä lisäksi Kirkkonummella toimi työterveysasema Lääkäriasemista kahdeksan sijaitsi Helsingissä, kolme Espoossa ja kaksi Vantaalla. Diacorilla oli myös sairaala, joka sijaitsi lääkäriaseman yhteydessä Helsingin Ruoholahdessa. Yrityksen pääkonttori oli Pitäjänmäen lääkäriaseman yhteydessä.   

Diacorissa työskenteli noin 700 työsuhteista henkilöä, joiden lisäksi ammatinharjoittajana toimi noin 700 lääkäriä ja muuta asiantuntijaa. Diacor oli merkittävä työterveyspalveluiden tuottaja. Sen asiakasyrityksissä oli henkilökuntaa yhteensä noin 140 000. Eri asiantuntijoiden asiakaskäyntejä Diacorilla oli vuodessa noin 800&nbsp;000..  

Diacor terveyspalvelut Oy:n liikevaihto vuonna 2015 oli 78,8 M€.

Marraskuussa 2016 Diacor ja Terveystalo kertoivat yhdistyvänsä.

## Historia ja omistus

Ryhmä lääkäreitä perusti Lauttasaaren Tutkimuskeskus Oy -nimisen yrityksen vuonna 1969. Helsingin Diakonissalaitoksen säätiö osti yrityksen osake-enemmistön vuonna 1980. Nimi muutettiin Diacor terveyspalvelut Oy:ksi vuonna 1988. Vuonna 1996 siihen liitettiin jo vuonna 1867 perustettu Diakonissalaitoksen sairaala, ja nykymuotoinen Diacor oli syntynyt. Diacor on vähemmistöomistaja Yhtyneet Medix Laboratoriot Oy:ssä ja Caritas Lääkärit Oy:ssä Oulussa. LähiTapiola osti Diacorista 12,5&nbsp;% vähemmistöosuuden vuonna 2014.

## Lähteet

## Aiheesta muualla
* Kotisivut
Mudflap

**Mudflap** on kuvitteellinen robotti Transformers-universumissa.

## Transformers: Cybertron
Mudflap oli alun perin Autobotti, joka ei välittänyt lainkaan ihmisistä. Siitä syystä hän suostui Starscreamin ja Thundercrackerin pyyntöön liittyä Decepticoneihin. Mutta myöhemmin Landmine sai hänet palaamaan Autobottien joukkoon jaksossa *Perhe*. Muuntautuu nosturiksi.

## Transformers: animated
Mudflap joka tunnetaan myös nimellä sawtooth on autobotti rikollinen jota syytettiin pahoinpitelystä ja simultroniikkojen hallussapidossa. Hän toimii skidsin ja Triple M:n kanssa. Hän ei varsinaisesti esiinny sarjassa. Hänen etsintäkuulutuksensa oli waspin etsintäkuulutuksen vieressä depth chargen toimiston ulkopuolella.

Legends comic bonus edition numerossa 16 autobottien jahdatessa slipstreamia hän juoksee etsintäkuulutuksien ohi joista yksi on mudflapin.

Skidsin ja mudflapin veli suhde Transformers: kaatuneiden kostossa on saanut inspiraation transformers animatedista jossa he ovat rikoskumppaneita.

## Elokuvasarja
### Transformers (2007)
Mudflap ei esiintynyt alkuperäisessä Michael Bayn ohjaamassa ''Transformers''-elokuvassa. Mutta hänestä julkaistiin Decepticoneihin kuuluva leluversio, joka oli uudelleenväritys *Transformers: Cybertronin* versiosta.

### Transformers: Kaatuneiden kosto
*[[Transformers: Kaatuneiden kosto]]ssa* Mudflap on toinen Autobottikaksosista, jotka saapuivat Maahan Optimus Primen kutsusta. Mudflapilla ja hänen veljellään, Skidsillä, on usein paljon erimielisyyksiä ja kiistaa useista asioista. Aluksi heillä oli yhteisenä ajoneuvomuotona vanha jäätelöauto. Shanghaissa käydyn taistelun jälkeen he päättivät vaihtaa muuntautumismuotojaan. Mudflap olisi alun perin halunnut Chevrolet Beatin, mutta joutui tyytymään Chevrolet Traxin konseptimalliin, koska Skids ehti valita sen ennen häntä.

Elokuvassa Mudflapin nimi oli käännetty suomenkieliseksi eli *Kuraläppä*.

### Transformers: Kuun pimeä puoli
Mudflapin piti esiintyä elokuvassa *[[Transformers: Kuun pimeä puoli]]* ja muuntautua mustaksi ja oranssiraitaiseksi Chevrolet Sparkiksi, mutta hänet poistettiin lopullisesta versiosta. Hänen ajoneuvomuotonsa nähtiin kuitenkin elokuvassa.

Mudflap esiintyi elokuvan kirja- ja sarjakuvaversioissa, jossa Autobotit pettänyt Sentinel Prime tappoi hänet tapettuaan ensin Ironhiden ja Skidsin.

## Ääninäyttelijät

## Aiheesta muualla
*Lisätietoa Mudflapista TFWIKI.Netissä, Transformers-aiheisesta wikiassa
Dmitri Bilozertšev

**Dmitri Vladimirovitš Bilozertšev** (, s. 22. joulukuuta 1966 Moskova, Venäjän SFNT, Neuvostoliitto) on venäläinen telinevoimistelija ja olympiavoittaja. Hän voitti jo 16-vuotiaana neljä maailmanmestaruutta ja neljä Euroopan-mestaruutta.

Bilozertšev voitti Budapestin MM-kilpailuissa 1983 kultaa moniottelussa, hevosella, renkailla ja rekillä sekä saavutti hopeaa permannolla ja joukkuekilpailussa. Saman vuoden EM-kilpailuissa Varnassa hän voitti kultaa moniottelussa, renkailla, rekillä ja hypyssä. Los Angelesin 1984 olympialaisiin hän ei voinut osallistua Neuvostoliiton olympiaboikotin vuoksi. Oslon EM-kilpailuissa 1985 hän voitti kultaa moniottelussa, permannolla, nojapuilla, hevosella, renkailla ja rekillä sekä saavutti hopeaa hypyssä. EM-kisojen jälkeen hän lähti harjoitteluleiriltä ilman lupaa, minkä vuoksi hänen kilpailulisenssinsä peruttiin. Vähän tämän jälkeen hän kolaroi isänsä autolla ja loukkasi vasemman jalkansa niin pahasti, että jalan amputointiakin harkittiin.

Vuonna 1987 Bilozertšev oli jälleen kunnossa. Rotterdamin MM-kilpailuissa hän voitti kultaa joukkuekilpailussa, moniottelussa, hevosella ja rekillä sekä saavutti hopeaa nojapuilla ja renkailla. Soulin 1988 olympialaisissa hän voitti kultaa joukkuekilpailussa, renkailla ja hevosella sekä saavutti pronssia moniottelussa. Vuonna 1989 hänet erotettiin jälleen maajoukkueesta alkoholinkäytön vuoksi.

## Lähteet

* 
*
Filosofinen huumori

**Filosofinen huumori** on huumorin muoto, jossa vitsi liittyy esimerkiksi johonkin filosofiseen näkemykseen tai stereotypioihin filosofeista. Yleensä vitsin tajuaminen edellyttää jonkinlaista filosofista osaamista.

## Filosofian ja huumorin suhde

Filosofisia argumentteja ja vitsejä yhdistää se, että ne kummatkin pyrkivät usein hämmentämään käsitystä siitä, miten asiat ovat, kääntämään asioita päälaelleen tai tuomaan esille piilossa olevia, usein epämiellyttäviä, totuuksia. Toinen filosofisia ongelmia ja vitsejä yhdistävä tekijä on se, että kummatkin flirttailevat tai törmäävät usein yhteen, omalla tavallaan, järjettömyyksien tai suoranaisen hölynpölyn kanssa.

Jean Paulin mukaan huumori voidaan nähdä keskeisenä esteettisenä tekijänä, subliimin vastakohtana: se nöyryyttää suuruuden ja nostaa vähäisen, ja tekee ne tyhjiksi toisaalta tekemällä niistä saman arvoisia, toisaalta tasa-arvoisuuden kautta, toisaalta asettamalla ne äärettömyyden eteen. Ludvig Wittgenstein on sanonut, että kokonainen filosofinen teos voitaisiin koostaa pelkistä vitseistä.

## Esimerkkejä

Huumori oli läsnä jo filosofian alkuvaiheissa. Platonin dialogeissa ja niissä ilmenevässä sokraattisessa ironiassa on paljon humoristista. Filosofit pyrkivät jo antiikin aikana myös satirisoimaan toistensa näkemyksiä. Eräs varhainen esimerkki on Timonin *[[Pilkkarunot]]* (*Silloi*).

Filosofinen huumori voi pilailla esimerkiksi eri filosofien ajattelu- tai argumentointitapojen kustannuksella. Eräs esimerkki ovat todistukset, että *p* (missä *p* on jokin propositio eli väittämä):

Ensimmäisessä "todistuksessa" vitsi on siinä, että Paul Churchland kannattaa eliminatiivista materialismia, jonka mukaan sellaiset arkipsykologiset käsitteet kuten "ajattelu" eivät vastaa todellisuutta. Toisessa pilaillaan Alvin Plantingan mahdollisten maailmojen sovellusten kustannuksella.

Filosofiaa on myös mahdollista opettaa huumorin avulla. Tätä lähestymistapaa on käytetty Thomas Cathcartin ja Daniel Kleinin bestsellerissä *Plato and a platypus walk into a bar* (2007). Seuraava on vapaasti suomennettu esimerkki teoksesta:

Tietyt filosofiset kannat voivat olla enemmän parodisia kuin tarkoitettu vakavasti otettaviksi. Esimerkiksi ’patafysiikka on surrealistinen näennäisfilosofia, joka parodioi metafysiikkaa tutkimalla sen tuolla puolen olevia asioita. Myös joissakin uskontojen parodioissa on filosofista huumoria: muun muassa ajatus näkymättömästä vaaleanpunaisesta yksisarvisesta parodioi uskonnonfilosofisia ontologisia jumalatodistuksia.

Daniel Dennett toimittaa *[[Philosophical Lexicon|The Philosophical Lexicon]]* -nimistä sanakirjaa. Se sisältää humoristisia filosofisia uudissanoja, jotka on johdettu nykyaikaisten filosofien nimistä.

Filosofia on esiintynyt keskeisenä tekijänä myös populaarimmassa huumorissa. Eräs tunnettu esimerkki on Monty Pythonin sketsi nimeltä "Filosofien jalkapallo-ottelu" ("The Philosophers' Football Match").

## Katso myös

* Matemaattinen huumori
* Filosofien jalkapallo-ottelu

## Lähteet

## Aiheesta muualla

* Chalmers, David (toim.): Philosophical humor - kokoelma filosofista huumoria 
* Patton, Michael (toim.) Philosophical Humor - An Oxymoron?
Talja (täsmennyssivu)

**Talja** voi viitata johonkin näistä:

* talja eli väkipyörästö, mekaaninen laite
* talja, kuntosalilaite
* Talja eli Tapaturmantorjuntayhdistyksen liikennejaos, Liikenneturvan edeltäjä (1938–1971)
* eläimen karvapeitteisenä nyljetty, tavallisesti muokattu nahka
* Talja, sukunimenä:
** Martti Talja (s. 1951), suomalainen kirurgi, professori ja Keskustan kansanedustaja
** Olavi Talja (1925–1994), suomalainen keskimatkojen juoksija
** Sirkku Talja (s. 1936), suomalainen kirjailija, Suomen Neito 1955
FreeBASIC

**FreeBASIC** on 32-bittinen BASIC-kääntäjä Windowsille. Se pystyy kääntämään myös QB-ohjelmia. Ohjelma on komentorivipohjainen. FreeBASIC on julkaistu GNU GPL -lisenssillä  eli se on vapaa ohjelmisto.

FreeBASIC pystyy kääntämään myös DOS:ille, FreeBSD:lle ja Xbox:lle. Se pystyy tekemään graafisia GUI-ohjelmia ja mm. C/C++ yhteensopivia kirjastoja. FreeBASIC:ssa on myös C-tyylinen esikääntäjä.

## Lähteet

## Aiheesta muualla
*FreeBASIC:n kotisivu
Jouko Viitamäki

**Jouko Juhani Viitamäki** (s. 29. tammikuuta 1949 Hämeenlinna) on suomalainen meloja, joka kilpaili kajakilla.

Viitamäki karsiutui Méxicon 1968 olympialaisissa kajakkiyksiköiden 1&nbsp;000 metrin välierissä. Hän sijoittui maailmanmestaruuskilpailuissa kajakkinelosten 10&nbsp;000 metrillä viidenneksi vuonna 1973. Euroopan-mestaruuskilpailuissa hän sijoittui kajakkinelosten 1&nbsp;000 metrillä seitsemänneksi vuonna 1969. Pohjoismaiden mestaruuskilpailuissa hän saavutti kaksi pronssia.

Seuratasolla 171-senttinen Viitamäki edusti Vanajaveden Vesikkoja. Hän voitti yhteensä seitsemän Suomen-mestaruutta vuosina 1970–1972.

Viitamäki oli Suomen Ampumahiihtoliiton hallituksen jäsen vuosina 1989–1995.

## Lähteet
*
Simo Kuismanen

**Simo Johannes Kuismanen** (22. heinäkuuta 1932 Sortavalan maalaiskunta – 21. lokakuuta 2015 Kangasala) oli suomalainen meloja, joka kilpaili kajakilla.

Kuismanen edusti Suomea kaksissa olympialaisissa. Melbournessa 1956 hän sijoittui kajakkikaksikoiden 10&nbsp;000 metrillä seitsemänneksi Yrjö Hietasen parina, ja Roomassa 1960 hän oli kahdeksas kajakkiyksiköiden 1&nbsp;000 metrillä. Hän kilpaili maailmanmestaruuskilpailuissa vuonna 1958 mutta ilman menestystä.

Seuratasolla 182-senttinen Kuismanen edusti Kangasalan Melojia. Hän voitti Suomen-mestaruuden kajakkiyksiköiden 1&nbsp;000 metrillä vuonna 1960, kajakkikaksikoiden 1&nbsp;000 metrillä vuonna 1956 sekä kajakkikaksikoiden 10&nbsp;000 metrillä vuosina 1955 ja 1956.

Simo Kuismasen veli Leevi Kuismanen oli myös melonnan Suomen-mestari ja arvokisaedustaja.

## Lähteet
* 

### Viitteet
Leevi Kuismanen

**Leevi Olavi Kuismanen** (16. toukokuuta 1930 Sortavala – 31. elokuuta 2016 Kangasala) oli suomalainen meloja, joka kilpaili kajakilla.

Kuismanen sijoittui melonnan MM-kilpailuissa kymmenenneksi kajakkikaksikoiden 10&nbsp;000 metrillä vuonna 1954. Hän voitti Suomen-mestaruuden kajakkiyksiköiden 10&nbsp;000 metrillä vuonna 1956 ja kajakkikaksikoiden 10&nbsp;000 metrillä vuonna 1955.

”Leska” Kuismasen veli Simo Kuismanen oli myös melonnan Suomen-mestari ja arvokisaedustaja.

## Lähteet
* 

### Viitteet
XC

**XC** (tyyliteltynä **xC**) on XMOS:n kehittämä ohjelmointikieli XCore XS1 -suorittimelle. XC tarjoaa laajennuksia C-kieleen muun muassa rinnakkaisuuden ja ajoituksen hallintaan.

## Lähteet

## Aiheesta muualla
* Programming XC on XMOS Devices (PDF)
Drawn and Quarterly

**Drawn and Quarterly** on vuonna 1991 perustettu kanadalainen sarjakuvakustantamo. Yhtiö julkaisee pääasiallisesti sarjakuvaromaaneja ja underground-sarjakuvaa. Yhtiön pääkonttori ja myymälä sijaitsevat Montrealissa. Drawn and Quarterlyn julkaisemia sarjakuvataiteilijoita ovat muun muassa Chester Brown, Charles Burns, Daniel Clowes, Julie Doucet, Dupuy & Berberian, Tove Jansson, Seth, Adrian Tomine ja Chris Ware. Yhtiön Pohjois-Amerikassa julkaisemat Tove Janssonin Muumi-sarjakuvat ovat olleet sen suurimpia myyntimenestyksiä. 
## Lähteet

## Aiheesta muualla
* Drawn and Quarterlyn kotisivut
Amusement

**Amusement** (*Amusement*) on John Simpsonin ohjaama yhdysvaltalainen kauhuelokuva vuodelta 2008. Se kertoo hullusta ja sairaasta murhaajasta nimeltä *The Laugh* hänen naurunsa vuoksi. Pääosia näyttelevät Keir O'Donnell (The Laugh), Katheryn Winnick (Tabitha), Laura Breckenridge (Shelby), Jessica Lucas (Lisa) ja Tad Hilgenbrink (Rob).

## Juoni

Alkutekstien aikana nähdään kuvia vanhasta vuosikirjasta. Kirjassa on kuvia kolmesta tytöstä, kun he olivat lapsia. Tyttöjen nimet ovat Tabitha Wright, Lisa Swan ja Shelby Ledit. Nämä tytöt todella omaavat potentiaalia - "he ovat menestyneitä ja loistavat." Mutta kirjassa on myös kuva nuoresta nimeämättömästä pojasta, jonka todettiin jo lapsena olleen hyvin psykologisesti häiriintynyt. Jos lukisit viime hetken uutisia, tietäisit hänen olevan myös erittäin vaarallinen ja tällä hetkellä vapaalla jalalla.
FIFA (pelisarja)

**FIFA** on EA Sportsin kehittämä ja julkaisema jalkapallovideopelisarja. Electronic Artsilla on sopimus Kansainvälisen jalkapalloliiton Fifan kanssa vuoden 2022 loppuun saakka. Myyntilukujen perusteella FIFA on johtava nimi jalkapalloaiheisten videopelien markkinoilla.

Electronic Arts on myöntynyt poistamaan nk. loot boxit *[[FIFA 19]]* -pelistä viitaten Belgian päätökseen tulkita se uhkapelaamisen muodoksi. Loot boxeja ei toistaiseksi poisteta muualla kuin Belgiassa

Toukokuussa 2022 EA Sports ilmoitti, että sen yhteistyö FIFAn kanssa päättyy ja seuraavan vuoden peli olisi eri nimellä. Vuonna 2022 julkaistu *FIFA 23* jäi EA:n viimeiseksi FIFA-lisenssillä.

## Sarjan osat
### FIFA
* *[[FIFA International Soccer]]*
* *[[FIFA Soccer 95]]*
* *[[FIFA Soccer 96]]*
* *[[FIFA 97]]*
* **
* *[[FIFA 99]]*
* *[[FIFA 2000]]*
* *[[FIFA 2001]]*
* *[[FIFA Football 2002]]*
* *[[FIFA Football 2003]]*
* *[[FIFA Football 2004]]*
* *[[FIFA Football 2005]]*
* *[[FIFA 06]]*
* *[[FIFA 07]]*
* *[[FIFA 08]]*
* *[[FIFA 09]]*
* *[[FIFA 10]]*
* *[[FIFA 11]]*
* *[[FIFA 12]]*
* *[[FIFA 13]]*
* *[[FIFA 14]]*
* *[[FIFA 15]]*
* *[[FIFA 16]]*
* *[[FIFA 17]]*
* *[[FIFA 18]]*
* *[[FIFA 19]]*
* *[[FIFA 20]]*
* *[[FIFA 21]]*
* *[[FIFA 22]]*
* *[[FIFA 23]]*

### FIFA World Cup -pelit
* *[[World Cup 98 (videopeli)|World Cup 98]]*
* *[[2002 FIFA World Cup (videopeli)|2002 FIFA World Cup]]*
* *[[2006 FIFA World Cup (videopeli)|2006 FIFA World Cup]]*
* *[[2010 FIFA World Cup (videopeli)|2010 FIFA World Cup]]*
* *[[2014 FIFA World Cup (videopeli)|2014 FIFA World Cup]]*

### UEFA European Championship -pelit
* *[[UEFA Euro 2000 (videopeli)|UEFA Euro 2000]]*
* *[[UEFA Euro 2004 (videopeli)|UEFA Euro 2004]]*
* *[[UEFA Euro 2008 (videopeli)|UEFA Euro 2008]]*
* *[[UEFA Euro 2012 (videopeli)|UEFA Euro 2012]]*, lisäosa *FIFA 12* -peliin.

### Street football -pelit
* *[[FIFA Street]]* (2005)
* *[[FIFA Street 2]]* (2006)
* *[[FIFA Street 3]]* (2008)
* *[[FIFA Street 4]]* (2012)

### Muut pelit
* *[[UEFA Champions League 2006–2007 (videopeli)|UEFA Champions League 2006–2007]]*
*FC 24 Mobile

## FIFA Manager
* *[[FIFA Soccer Manager]]*
* *[[The FA Premier League Football Manager 99]]*
* *[[The FA Premier League Football Manager 2000]]*
* *[[The FA Premier League Football Manager 2001]]*
* *[[The FA Premier League Football Manager 2002]]*
* *[[Total Club Manager 2003]]*
* *[[Total Club Manager 2004]]*
* *[[Total Club Manager 2005]]*
* *[[FIFA Manager 06]]*
* *[[FIFA Manager 07]]*
* *[[FIFA Manager 08]]*
* *[[FIFA Manager 09]]*
* *[[FIFA Manager 10]]*
* *[[FIFA Manager 11]]*
* *[[FIFA Manager 12]]*
* *[[FIFA Manager 13]]*
* *[[FIFA Manager 14]]*

## EA Sports FC

EA:n ja FIFA:n sopimuksen päätyttyä he eivät päässeet sopimukseen, jolloin pelisarjan nimi muuttui *EA Sports FC:ksi*.

## Lähteet
Jim Hughson

**Jim Hughson** (s. 1956 Fort St. John, Brittiläinen Kolumbia) on kanadalainen urheiluselostaja. Hänet tunnetaan parhaiten jääkiekko- ja baseballselostuksistaan. Hughson on saanut viidesti Gemini-palkinnon. Hän on myös toiminut selostajana EA Sportsin NHL-peleissä.
Vilho Kuorikoski

**Vilho Antero Kuorikoski** (24. huhtikuuta 1892 Helsinki – 25. maaliskuuta 1946 Helsinki) oli suomalainen näytelmäkirjailija.

Kuorikoski kävi kansakoulun ja sen jälkeen Sortavalan merimieskoulun, josta hän valmistui laivuriksi. Hän toimi sisävesilaivurina ja teki lisäksi sekatyömiehen ja talonmiehen töitä. Hän asui Vihdissä vuosina 1913–1921 ja uudelleen vuodesta 1925 alkaen. Kuorikoski oli Vihdissä asuessaan työssä konepuuseppänä Edvard Helteen puusepänverstaassa. Viimeksi hän oli Vihdin seudun osuusliikkeen talonmiehenä. Kuorikoski kuoli tapaturmaisesti 54-vuotiaana.

Kuorikoski kirjoitti useita seuranäytelmiä, joista monia esitettiin Vihdin Nummelan työväentalolla jo käsikirjoitusvaiheessa.

Vilho Kuorikoski oli naimisissa Amanda Ihanderin kanssa. Heillä oli viisi lasta.

## Näytelmiä
* *Nykyajan ihmisiä* : 2-näytöksinen huvinäytelmä. Kansanvallan näytelmistö n:o 15. Kansanvalta, Helsinki 1930
* *Oppi se on joka maksaa* : 1-näytöksinen huvinäytelmä. Kansanvallan näytelmistö n:o 11. Kansanvalta, Helsinki 1930
* *Palokuntalainen on aina palokuntalainen* : 1-näytöksinen huvinäytelmä. Kansanvallan näytelmistö n:o 12. Kansanvalta, Helsinki 1930
* *Tupakkalakossa* : 2-näytöksinen huvinäytelmä. Kansanvallan näytelmistö n:o 8. Kansanvalta, Helsinki 1930
* *Auto-ruojan syy* : kaksinäytöksinen huvinäytelmä. Pienviljelijäin liitto, Helsinki 1931
* *Kun rakkaus iskee* : 3-näytöksinen huvinäytelmä. Kansanvallan näytelmistö n:o 22. Kansanvalta, Helsinki 1931
* *Oli se aika rumilus* : 1-näytöksinen huvinäytelmä. Kansanvallan näytelmistö n:o 21. Kansanvalta, Helsinki 1931
* *Veto-oja* : kaksinäytöksinen huvinäytelmä. Pienviljelijäin liitto, Helsinki 1934
* *Mestarin touhuilua* : 2-näyt. huvinäytelmä. Kansanvallan näytelmistö n:o 34. Kansanvalta, Helsinki 1937
* *Rajaseudun laki* : 4-näyt. näytelmä. Esitetty Helsingin Työväenteatterissa 13. maaliskuuta 1938
* *Aatelisverta* : 1-näytöksinen huvinäytelmä. Sos.-dem. työläisnuorisoliitto, Helsinki 1939
* *Akka kuin akka* : kaksinäytöksinen huvinäytelmä. Pienviljelijäin liitto, Helsinki 1945

## Lähteet
* 
* Karjalohjan, Karkkilan, Lohjan, Nummi-Pusulan, Sammatin ja Vihdin kotiseutukirjailijatietokanta
* Vihdin Nummelan kylähistoria : Rauhaniemi Resslerin/Heleniuksen talo
Maatalouslaskenta

**Maatalouslaskenta** on kerran kymmenessä vuodessa tehtävä maailmanlaajuinen tilastotutkimus. Suomessa maatalouslaskenta tehtiin ensimmäisen kerran vuonna 1910. EU-maissa maatalouslaskennan tekemistä koordinoi EU:n tilastoviranomainen Eurostat ja maailmanlaajuisesti FAO. Suomessa maatalouslaskennan toteuttamisesta vastaa Luonnonvarakeskus (Luke). 

## Maatalouslaskennan historia

Maatalouslaskentaa on tehty jo sadan vuoden ajan Suomessa. Ensimmäinen maatalouslaskenta oli vuonna 1910. EU-asetusten mukaisia maatalouden rakennetutkimuksia Suomessa on tehty ensimmäisestä jäsenyysvuodesta 1995 alkaen. Näin ollen vuoden 2000 maatalouslaskenta oli ensimmäinen EU-säädösten mukaisesti toteutettu laskenta. 

Sadan vuoden aikana suomalaisessa yhteiskunnassa ja maataloudessa on tapahtunut monia muutoksia ja murroksia, joita laskentojen pohjalta tehdyt tilastot heijastavat. Maatalousyhteiskunta on vaihtunut teolliseen ja maatilojen määrä on tuntuvasti vähentynyt. Samaan aikaan tilakoko, keskimääräinen peltopinta-ala sekä maataloustuotanto ovat kasvaneet.

## Maatalouslaskenta 2020

Maatalouslaskenta 2020 -tilastokysely avautuu verkossa joulukuussa. Sen kohteena ovat kaikki Suomen maatalous- ja puutarhayritykset, joita on laskennan alkaessa noin 46 000. Tilastotutkimus selvittää suomalaisen maatalouden rakennetta eli muun muassa työvoimaa, yritystoimintaa ja energian käyttöä.

## Maatalouslaskennat maailmanlaajuisesti

Maatalouslaskenta on kansainvälinen, maailmanlaajuinen tilastotutkimus, joka tehdään FAO:n suositusten mukaisesti. 

## Maatalouslaskennan tulokset
Luke julkaseen tilastotutkimuksen tuloksia ennakollisena vuoden 2021 lopulla ja lopullisina alkuvuodesta 2022 luke.stat.fi -verkkosivustolla.

## Lähteet
HMS Albury

**HMS Albury** (viirinumero J41) Britannian kuninkaallisen laivaston Hunt-luokan miinanraivaaja toisessa maailmansodassa. 

## Valmistus

Alus tilattiin Troonista Ailsa Shipbuilding Companyltä. Alus laskettiin vesille 21. marraskuuta 1918 ja otettiin palvelukseen 17. helmikuuta 1919.

## Palvelus
Toisen maailmansodan alkaessa alus oli reservialuksena Aleksandriassa, missä se palautettiin palvelukseen sisaralustensa HMS ''Suttonin'', HMS ''Rossin'', HMS ''Pangbournen'', HMS ''Lyddin'', HMS ''Fermoyn'' ja HMS ''Saltashin'' kanssa. Alukset muodostivat Välimeren laivaston 3. miinanraivaajalaivueen, joka valvoi laitonta siirtolaisuutta Palestiinan rannikolla ennen siirtoa miinanraivaustehtäviin.

Maaliskuussa 1940 alus lähti Maltalta Britteinsaarille. Se sijoitettiin Kotilaivaston 5. miinanraivaajalaivueeseen, jonka mukana alus osallistui Dunkerquen evakuointiin. Evakuoinnin aikana alus hinasi karille ajaneen HMS ''Speedwellin'' turvaan sekä pelasti uppoavan *Lyddin* miehistön.. Operaation päätyttyä alus siirrettiin 2. heinäkuuta 4. miinanraivaajalaivueeseen Harwichiin.

Huhtikuussa 1945 alus poistettiin palveluksesta ja myytiin 13. maaliskuuta 1947.

## Aluksen päälliköt
Aluksen päälliköinä sodan aikana olivat:
*Colin Henry Corbet-Singleton 21. elokuuta 1939 - kesäkuu 1941
*John Samuel Gordon-Christian kesäkuu 1941 - 19. huhtikuuta 1943
*Frederick Bradley, DSC 19. huhtikuuta 1943 - 7. syyskuuta 1944
*Harry Layland Dudley Hoare 7. syyskuuta - 13. joulukuuta 1944
*Norman Herbert Barton Bloye 13. joulukuuta 1944 - tammikuu 1945

## Lähteet
*
*

### Viitteet
HMS Alresford

**HMS Alresford** (viirinumero N06 ja J06) Britannian kuninkaallisen laivaston Hunt-luokan miinanraivaaja toisessa maailmansodassa.

## Valmistus

Alus tilattiin Troonista Ailsa Shipbuilding Companyltä. Alus laskettiin vesille 17. tammikuuta 1919 ja otettiin palvelukseen 25. toukokuuta.

## Palvelus
Elokuussa 1939 alus oli liitettynä merenkulkukouluun *HMS Dryadiin* Portsmouthissa, missä alus oli edelleen kesäkuussa 1940 ollen korjattavana.

Tammikuussa 1942 alus oli edelleen Portsmouthissa. Se osallistui 1942 Dieppen tehtyyn hyökkäykseen. Alus ajoi 23. elokuuta 1942 karille. Sen avuksi lähetettiin Gibraltarilta hinaaja *[[HMS Salvonia]]*, jonka suojana oli korvetti *[[HMS Jonquil]]*.

Kesäkuussa 1944 alus osallistui Normandian maihinnousuun.

## Päälliköt
Aluksen päälliköinä olivat:
*Clive Gwinner 1. maaliskuuta - 22. joulukuuta 1939 
*Dennis Noel Venables 22. joulukuuta 1939 - 11. syyskuuta 1940
*Ronald Ernest Cotton Dunbar 11. syyskuuta 1940 - toukokuu 1943
*Felix Edward Chevallier, DSC toukokuu 1943 - 5. maaliskuuta 1945
*John Hilton Divitte Northcote 5. maaliskuuta - lokakuu 1945

## Lähteet
*
*

### Viitteet

## Aiheesta muualla
*Uboat.net - HMS Alresford
HMS Appledore

**HMS Appledore** Britannian kuninkaallisen laivaston Hunt-luokan miinanraivaaja. Alus myytiin 15. elokuuta 1920, jolloin se nimettiin *Kamlawtiksi*.

## Valmistus
Alus tilattiin Ailsa Shipbuilding Companyltä Troonista. Alus laskettiin vesille 15. elokuuta 1919.

## Palvelus
Alus myytiin 15. elokuuta 1920, jolloin se nimettiin *Kamlawtiksi*.

## Lähteet
*
*

### Viitteet
Antti Halonen

**Antti Halonen** on muun muassa seuraavien henkilöiden nimi:

* Antti Halonen (1885–1942), maanviljelijä, piirisihteeri ja kansanedustaja (maalaisliitto)
* Antti Halonen (1870–1945), kuvataiteilija, Pekka Halosen veli
* Antti Halonen (1870–1947), maanviljelijä, kauppias ja valtiopäivämies
* Antti Halonen (1903–1985), kirjailija, Pekka Halosen poika
* Antti Einari Halonen (1945–2025), teatteriohjaaja 
* Antti Halonen (s. 1982), jääkiekkoilija
Rolf Larsson

**Rolf Larsson** voi tarkoittaa seuraavia henkilöitä:

*Rolf Larsson, suomalainen jääpalloilija
*Taiteilijanimellä Joey Tempest tunnettu ruotsalainen laulaja
El Salvador olympialaisissa

**[[El Salvador]]** osallistui olympialaisiin ensimmäisen kerran Méxicossa 1968, ja on ollut sen jälkeen mukana kaikissa kesäolympialaisissa Montrealin 1976 ja Moskovan 1980 kisoja lukuun ottamatta. Talviolympialaisiin maa ei ole osallistunut.

El Salvador ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet Maureen Kaila, joka oli viides ratapyöräilyn naisten pisteajossa Atlantassa 1996 ja Luisa Maida, kahdeksas naisten urheilupistooliammunnassa Pekingissä 2008.

## Lähteet

## Aiheesta muualla
*El Salvadorin olympiakomitean sivusto
Maa- ja metsätalousministeriön tietopalvelukeskus

** Tike, Maa- ja metsätalousministeriön tietopalvelukeskus, ** oli yksi Suomen neljästä tilastoviranomaisesta. Tike tuotti tilastoja maataloudesta ja elintarvikeketjusta. Tike oli myös maa- ja metsätalousministeriön hallinnonalan ICT-palvelukeskus.

Tiken toiminta itsenäisenä virastona päättyi 31.12.2014. Tiken tilastopalvelut ovat olleet 1. tammikuuta 2015 alkaen osa Luonnonvarakeskusta. Tietotekniikkapalvelut jatkuivat Maanmittauslaitoksessa vuoden 2018 loppuun asti, jonka jälkeen ne siirrettiin vuoden 2019 alussa aloittaneeseen Ruokavirastoon.

## Tilastopalvelut
Tiken tilastojen aihealueita olivat:
* maatalouden rakenne
* peltokasvituotanto
* kotieläintuotanto
* puutarhatuotanto
* maataloustuotteiden hinnat
* muut tilastot, esimerkiksi ravintotase.

Tilastojulkistuksia oli 60 - 70 vuodessa. Osasta julkistuksia tehtiin tiedote. 

## Tietopalvelut
Tiken tietopalvelu tuotti raportteja ja muita tietotuotteita hallinnollisista ja tilastollisista rekistereistä sekä muista tietolähteistä. Pienet tietopalvelut olivat ilmaisia, mutta muut maksullisia.

## Tietotekniikkapalvelut
Tiken tietotekniikkapalvelut olivat yhteentoimivuus, projektit, jatkuva kehittäminen, ylläpito ja teknologia-alustat.

## Tietohallintopalvelut
Tiken tietohallintopalveluja olivat ICT-arkkitehtuurit, menetelmät, hankehallinta ja -arviointi, hankinnat ja toimittajahallinta.

## Aiheesta muualla
*Matilda-maataloustilastopalvelu
Disaster Date

***Disaster Date*** on yhdysvaltalainen televisio-ohjelma, jota esitetään MTV-kanavalla. Ohjelmassa kuvataan piilokameralla ihmisiä, jotka saapuvat sokkotreffeille tietämättä vastakkaisen osapuolen olevan todellisuudessa näyttelijä. Heidät palkitaan sen mukaan, kuinka pitkään he kestävät sietämätöntä ihmistä esittävän näyttelijän oikkuja ja pilkkaa. Täydestä tunnista saa palkkioksi 60 dollaria. Ohjelma kestää noin puoli tuntia. Yhdessä jaksossa esitellään yleensä noin kolme miestä tai naista.
Uuno Piirainen

**Uuno Emil Piirainen** () oli suomalainen jääkäri ja reservin luutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueen varajohtajana Valkoisen armeijan ratsujoukoissa.
 
## Perhe ja koulutus
Piiraisen vanhemmat olivat maanviljelijä Olli Piirainen ja Stiina Kettunen. Hänet vihittiin avioliittoon vuonna 1923 Hellin Irene Niemen kanssa. Hän kävi kansakoulun ja suoritti yksityisesti viidennen luokan Viipurin reaalikoulussa vuonna 1925. Hän kävi Reserviupseerikoulun vuonna 1926 ja taktiikan soveltamiskurssin vuonna 1927.
 
## Jääkärikausi

Piirainen työskenteli työmiehenä Kemissä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 3. komppaniaan 17. helmikuuta 1916, josta hänet siirrettiin myöhemmin pataljoonan ratsuosastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. 

## Suomen sisällissota
Piirainen astui Suomen armeijan palvelukseen varavahtimestariksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueen varajohtajaksi Karjalan ratsujääkarirykmentin 1. eskadroonaan. Hän osallistui sisällissodan taisteluihin Kivennavalla, Terijoella ja Kaislahdella sekä Innon saartoon ja Puumalan patterin valtaukseen.  

## Sisällissodan jälkeinen aika
Piirainen toimi sisällissodan jälkeen joukkueenjohtajana ja eskadroonan ratsuvääpelinä Karjalan ratsujääkärirykmentissä, josta muodostettiin myöhemmin Hämeen ratsurykmentti. Ratsurykmentistä hän oli komennettuna 24. lokakuuta 1918 – 18. huhtikuuta 1919 välisen ajan Lapin rajavartioryhmässä ja 25. toukokuuta – 17. joulukuuta 1920 välisen ajan Tampereen rykmentissä. Tampereen rykmentistä hänet siirrettiin 31. toukokuuta 1921 alkaen Ratsuväen kapitulanttikouluun ratsuvääpeliksi ja koulutusaliupseeriksi. Hän erosi armeijasta ja siirtyi Suojeluskuntajärjestön palvelukseen 28. helmikuuta 1927 ja hänet sijoitettiin aluksi päälliköksi Viipurin suojeluskuntapiirin V alueelle, josta hänet siirrettiin 1. syyskuuta 1928 alkaen päälliköksi XII alueelle. Hän kuoli keuhkotautiin ja haudattiin Käkisalmeen.

## Lähteet
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 . 

### Viitteet
Arto Heiskanen

**Arto Tapani Heiskanen** (23. marraskuuta 1963 Savonlinna – 8. helmikuuta 2023) oli suomalainen jääkiekkoilija. Hän pelasi SM-liigassa yhteensä 434 ottelua tehoin 182+137=319 ja keräsi 234 jäähyminuuttia. Suhteellisen isokokoinen Heiskanen pelasi laitahyökkääjänä ja rightin puolelta. Hän teki 12 kauden mittaisella SM-liigaurallaan enemmän maaleja kuin syötti niitä.

## Ura
Heiskanen oli kotikaupunkinsa joukkueen SaPKon kasvatti. Hän pelasi ensimmäiset miesten pelinsä kaudella 1980–1981 I-divisioonassa. Heiskanen pelasi SaPKossa kevääseen 1983 asti ja siirtyi kaudeksi 1983–1984 Ässien riveihin. Tulokaskausi toi 36 ottelussa tehot 6+7=13. Hän voitti kauden päätteeksi SM-hopeaa.

Kausi 1985–1986 oli Heiskaselle läpimurto hänen tehdessä runkosarjassa tehot 22+12=34. Seuraavaksi kaudeksi Heiskanen siirtyi Rauman Lukkoon. Hän pelasi joukkueessa kolme kautta, joista kausi 1987–1988 päättyi SM-hopeaan. Seuraava kausi toi Heiskaselle yhden kauden henkilökohtaisen piste-ennätyksen. Hän teki 43 ottelussa tehot 27+17=44 ja oli liigan 11. paras maalintekijä yhdessä SaiPan Steve Gatzosin kanssa.

Ässät putosi kaudeksi 1989–1990 I-divisioonaan ja Heiskanen siirtyi vahvistamaan joukkuetta. Hän teki runkosarjassa hurjat tehot 58+52=110, joka on I-divisioonan kaikkien aikojen yhden kauden ennätys. Hän voitti myös +/– -tilaston lukemalla +90. Murskaavasti mestaruuden voittanut Ässät nousi seuraavaksi kaudeksi takaisin SM-liigaan. Päättyneellä I-divisioonakaudella kaikki ensimmäiseen tähdistökentälliseen valitut kenttäpelaajat olivat Ässistä. Heiskasen lisäksi siihen valittiin myös ketjutovereina pelanneet Arto Javanainen ja Aleksejs Froļikovs sekä puolustajat Vladimir Durdin ja Tapio Levo. Ainoastaan Lahden Hockey Reippaan maalivahti Jaromír Šindel oli toisesta joukkueesta. Heiskanen mahtui kauden aikana ainoana divaripelaajana mukaan B-maajoukkueeseen. 

Heiskanen jatkoi Ässissä vielä seuraavat viisi SM-liigakautta. Hän oli kaudella 1990–1991 Ässien kolmanneksi paras pistemies. Heiskanen oli kevään 1993 pudotuspelien kolmanneksi paras pistemies sekä toiseksi paras maalintekijä yhdessä TPS:n German Titovin kanssa. Keväällä 1995 hän voitti SM-pronssia.

Kaudesta 1995–1996 Heiskanen pelasi suurimman osan I-divisioonaa Kotkan Titaaneissa, mutta siirtyi kauden lopulla Ranskan Ligue Magnusin HC Brestin riveihin. Kolme seuraavaa kautta ulkomailla olivat hänelle uran viimeiset. Kauden 1996–1997 Heiskanen pelasi Ison-Britannian Newcastle Jestersissä, kauden 1997–1998 Saksan alasarjoissa ja viimeisen kautensa 1998–1999 Puolan pääsarjassa.

## Pelaajauran jälkeen
Pelaajauransa jälkeen Heiskanen toimi vuosina 2010–2012 Ässien B-juniorien apuvalmentajana.

Heiskasella todettiin syksyllä 2022 paksusuolensyöpä, johon hän kuoli seuraavan vuoden helmikuussa.

## Tilastot

## Lähteet

## Aiheesta muualla
*
*
*
California Memorial Stadium

**California Memorial Stadium** (Usein pelkästään **Memorial Stadium**) on amerikkalaiseen jalkapalloon suunniteltu stadion Berkeleyssä Kalifornian yliopiston kampusalueella. Yliopiston urheilujoukkue Golden Bears käyttää Memorial Stadiumia kotikenttänään.

Memorial Stadium avattiin alun perin vuonna 1923. Se listattiin National Register of Historic Places -listalle 27. marraskuuta 2006. Nykyisin stadionin katsojakapasiteetti on 71&nbsp;799 henkilöä, mikä tekee siitä Pohjois-Kalifornian suurimman jalkapallostadionin.

## Lähteet

## Aiheesta muualla
Rorsat

**RORSAT** (*Radar Ocean Reconnaissance Satellite*) olivat Neuvostoliiton meritiedustelusatelliitteja 1970- ja 1980-luvuilla. Satelliittien kookkaiden tutka-antennin avulla paikallistettiin sotalaivojen liikkeitä maailman merillä.

## Historiaa
RORSAT-satelliittiohjelman ensimmäiset testilennot tehtiin vuonna 1965, jolloin avaruuteen laukaistiin Neuvostoliiton Baikonurin avaruuskeskuksesta Kosmos 102 -satelliitti. Järjestelmän operatiivinen vaihe alkoi tiettävästi lokakuussa vuonna 1970. RORSAT-satelliitteja laukaistiin avaruuteen aina vuoteen 1988 saakka. Niistä viimeinen oli Kosmos 1932, joka laukaistiin avaruuteen 14. maaliskuuta 1988.

Neuvostoliiton RORSAT-ohjelmassa kiertoradalle lähetettiin 33 reaktoria, näistä 31 oli tyyppiä BES-5, teholtaan n. 2 kilowattia. 1987 Neuvostoliitto laukaisi 2 suurempaa TOPAZ reaktoria (6 kW) (Kosmos 1818 ja Kosmos 1867), joiden toiminta-aika oli 6 kuukautta. Korkeamman kiertoradan TOPAZ-reaktoreilla varustetut satelliitit aiheuttivat kiertoradalla säteilyongelmia gammasäteilyä tarkkaileville tutkimussatelliiteille, koska fissioreaktorit kehittävät gammasätelyä toisin kuin radioaktiiviset lämpögeneraattorit (RTG). Matalan kiertoradan BES-5-reaktoreilla varustetut RORSATs eivät aiheuttaneet positronisaastetta magnetosfäärissä. (USA on laukaissut yhden reaktorin kiertoradalle, SNAP-10A vuonna 1965).

## Satelliitti ja sen rata
RORSAT-sarjan satelliitit olivat lieriömäisiä, 10 metrin pituisia rakennelmia. Sen halkaisija oli 1,3 metriä. Satelliitin kokonaismassa oli 3&nbsp;800&nbsp;kg. RORSAT-satelliittien energialähteenä toimi pieni ydinreaktori. Tässä käytettiin 90 % rikastettua Uraani-235:ää. Satelliitit laukaistiin noin 270&nbsp;km korkeuteen radalle, jonka inklinaatio oli 65 astetta. Toiminnan päätyttyä ydinreaktori lähetettiin korkeammalle radalle noin 900–1&nbsp;000&nbsp;km korkeuteen. Ydinenergian käyttö satelliitissa aiheutti päänvaivaa länsimaissa, sillä satelliitin vioittuessa koko satelliitti reaktoreineen olisi saattanut palata ilmakehään. Ydinonnettomuuden riski oli olemassa. Näin lopulta tapahtuikin, sillä RORSAT-sarjaan kuuluva Kosmos 954 putosi Kanadan luoteisosiin 24. tammikuuta 1978. Putoamispaikka oli asumattomalla alueella, mutta ympäristöön levisi radioaktiivisia kappaleita.

## Lähteet
Al Davis

**Allen "Al" Davis** (4. heinäkuuta 1929 Brockton, Massachusetts – 8. lokakuuta 2011 Oakland, Kalifornia) oli yhdysvaltalainen amerikkalaisen jalkapallon parissa toiminut urheiluvaikuttaja, joka tunnetaan parhaiten NFL-seura Oakland Raidersin omistajana ja toimitusjohtajana. Lisäksi hän valmensi useita seuroja, viimeiseksi Raidersia 1963–1965. Davis palkittiin vuonna 1963 AFL:n vuoden valmentajana. Hän myös toimi AFL:n valtuuskunnan jäsenenä.

Al Davis tuli Raiderssissa ollessaan tunnetuksi motostaan *Just win, baby*. Hän kuoli 8. lokakuuta 2011 kotonaan Oaklandissa.

## Lähteet